Louis Mary Fink

**Louis Mary Fink** O.S.B. (opprinnelig *Michael Fink*; født 12. juli 1834 i Triftersberg ved Roding i kongedømmet Bayern, død 17. mars 1904 i Leavenworth i Kansas i USA) var en bayerskfødt katolsk biskop av Leavenworth i USA.
## Liv og virke
### Bakgrunn
Michael Fink stammet fra Bayern, og var sønn av Peter og Barbara (*née* Hecht) Fink. Han fikk klassisk utdannelsde ved gymasium og latinskole i Regensburg. Han emigrerte til USA i en alder av 18 år. Der gikk han inn i benediktinerordenen og tok ordensnavnet Louis Mary. 6. januar 1854 avla han sine ordensløfter.

### Prest
Den 28. mai 1857 mottok Fink prestevielsens sakrament fra biskopen av Erie, Joshua Maria Young. 

Fink var først folkemisjonær i Bellefonte i Pennsylvania og i Newark i New Jersey. Så ble han sogneprest i  Covington i Kentucky, der han bygde en kirke og et konvent for benediktinersøstre. 

Så ble han sogneprest for *St. Joseph's Church* i Chicago, der menighetens eksposive vekst tvang ham til å bygge en større kirke, og hvor han ogpå bygde en katolsk skole. I 1860 ble han prior ved klosteret *St. Joseph* i Chicago.

I 1868 overtok han administrasjonen av benediktinerklosteret og colleget i Atchison i Kansas,  der en av hovedbygningene senere ble oppkalt etter ham.

### Titulærbiskop, koadjutor til den apostoliske vikar av Kansas
Den 1. mars 1871 utnevnte pave Pius IX ham til koadjutor til den apostoliske vikar av Kansas og til titulærbiskop av *Eucarpia*. Han ble ordinert til biskop den 11. juni samme år av koadjutor-biskopen i Chicago, Thomas Patrick Roger Foley. Medkonsekratorer var John Baptiste Miège S.J., apostolisk vikar av Kansas, og Joseph Melcher, biskop av Green Bay.

### Apostolisk vikar, og så biskop av Leavenworth
Etter at biskop John Baptiste Miège fikk gå i pensjon, etterfulgte han ham som apostolisk vikar, før han ble utnevnt til den første biskop for kirkedistriktet i 1877 med opprettelsen av bispedømmet Leavenworth. 

Han delttok på *Third Plenary Council of Baltimore* i 1884, og medvirket til opprettelsen av de fra hans bispedømte avdelte bispedømmer Wichita og Concordia i 1887. Da han tiltrådte hadde hans bispedømme 65 prester, 88 kirker, 13 menighetsskoler om nesten 25.000 katolske innbyggere. Da han døde var det i det da geografisk reduserte bispedømmet 110 prester, 100 kirker, 13 stasjoner og kapeller, 37 menighetsskoler og omlag 25,000 katolikker.

Fink innehadde dette vervet til sin død i en alder av 69 år i 1904. 

Han ble begravet på *Convent Cemetery* i Leavenworth.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santorio (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Giovanni Carlo Boschi (1715-1788) *1760
* Kardinal Bartolomeo Pacca (1756-1844) *1786
* Pave Gregor XVI (1765-1846) *1831
* Kardinal Karl August von Reisach (1800-1869) *1836
* Biskop William George McCloskey (1823-1909) *1868
* Biskop Thomas Patrick Roger Foley (1822-1879) *1870
* Biskop *Louis Mary Fink* (1834-1904) *1871
## Referanser